Константин Величков
Пролет

chitanka.info

Весело е на сърцето,

ето дойде пролетта.

Слънце грее на небето,

вредом лей се светлостта.

По полето, по горите,

под небесний синий свод,

вредом гледат ми очите

радост светла, нов живот.

Между брегове засмени

тече бистрата вода,

по ливадите зелени

блеят рунтави стада.

По дърветата цъфнали

с миризливи цветове

птички красни са запяли

с най-приятни гласове.

Всичко мене на душата

сладко шепне да се смея,

като птичките в гората

да се радвам и да пея.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.